Încă o absență importantă la EURO 2024! Jucătorul Angliei s-a operat și ratează turneul final
Sam Johnstone, portarul Angliei, ratează EURO 2024
Sam Johnstone, portarul echipei de fotbal Crystal Palace şi al selecţionatei Angliei, a devenit indisponibil pentru restul sezonului din Premier League şi urmează să rateze, de asemenea, EURO 2024, după ce a fost supus unei intervenţii chirurgicale la cot în cursul zilei de miercuri, informează BBC.
Goalkeeper-ul în vârstă de 31 de ani, a părăsit lotul Angliei duminică, după amicalul cu Brazilia (0-1), în urma unei accidentări suferite în timpul unui antrenament.
Johnstone are patru selecţii în reprezentativa ţării sale şi era de aşteptat să fie rezerva lui Jordan Pickford la Campionatul European din Germania.
El a reuşit să-şi păstreze poarta imaculată în 20 de meciuri din Premier League disputate pentru Crystal Palace în acest sezon,
Selecţionerul Angliei, Gareth Southgate, l-a promovat duminică în echipa sa pe James Trafford, portarul lui Burnley, în locul lui Sam Johnstone, în timp ce Jack Butland (Glasgow Rangers) ar putea fi de asemenea o opţiune, conform presei britanice.
Agerpres
Urmăriți SPORT.RO și pe Google News